Hej Bolius

Jeg overvejer at efterisolere mit loft med glasuldgranulat. Jeg har haft en autoriseret Isolatør fra Isover til se på loftet. Han anbefalede, at efterisolere med papirgranulat, idet dampspærren var er fra 1978, da huset blev bygget, og er af aluminiumfolie. Er det gode isoleringsproduktet? Kan I anbefale at anvende disse produkter til efterisolering på loft.

Med venlig hilsen

Martin H


Isolering mod loftrum - skal vi vælge papiruldgranulat når dampspærren er gammel og måske defekt?
Hej Martin

Det er korrekt, at papirulds isolering er at foretrække som loftsisolering, når der er en tvivlsom dampspærre. I modsætning til andre typer af isolering er papiruldsgranulat bedre til at håndtere den fugt og kondensdannelse der kan ske i selve isoleringslaget, idet papiret kan suge fugten til sig, og virke som en form for “fugtbuffer”.

Det er dog yderst vigtigt at tagrummet er velventileret.

Læs mere om efterisolering af tagrum her hos Træinformation: [Trænotat 13 - Loftisolering](http://www.e-pages.dk/traeinfo/276/)

 

